רבקה גורפיין

רבקה גוּרפיין-אוכמני (י"ח בטבת תרס"ח, 17 ביולי 1908, ז'רנובה, גליציה – כ"ח בניסן תשמ"ג, 11 באפריל 1983, עין שמר) הייתה סופרת עברייה, סופרת ילדים, מורה, מתרגמת, עורכת ומבקרת. רבקה גורפיין נולדה בכפר ז'רנובה שבגליציה, אז בשליטת האימפריה האוסטרו-הונגרית (כיום באוקראינה), בשנת 1908. סיימה את בית הספר התיכון בעיר סאנוק, גליציה, הצטרפה בנעוריה לתנועת "השומר הצעיר" והכשירה עצמה לעלייתה לארץ ישראל. היא יצאה לקרקוב, והשלימה באוניברסיטה את לימודיה בפקולטה לחקלאות. בשנת 1932 עלתה גורפיין לארץ ישראל והצטרפה לקיבוץ עין שמר, שבו ישבה כל חייה. בקיבוץ עשתה שנים רבות בחינוך, החלה כגננת, והמשיכה כמורה בבית הספר וכמדריכת חברות נוער. בד בבד עם עבודתה החינוכית הייתה פעילה במועצות הפועלות, בשומר הצעיר ולאחר מכן במפ"ם. כן החלה לפרסם מסיפוריה בכתבי העת השונים של תנועת העבודה והקיבוץ הארצי. בצד סיפוריה לילדים שנדפסו בשבועון "משמר לילדים", פרסמה סיפורים קצרים מחיי הנשים בקיבוץ, שנדפסו ב"דבר הפועלת" ובבמות נוספות. גורפיין השלימה לימודי חינוך באוניברסיטה העברית בירושלים. גורפיין גם כתבה בדבר הפועלת כמעט מעת היווסדו וכמו כן כתבה ביקורות ספרים בעיתון דבר ועם הקמת העיתון על המשמר של הקיבוץ הארצי, עברה לכתוב בו, בעיקר ביקורת ספרים. עם זאת, היא המשיכה לכתוב ב"דבר הפועלת", הייתה מקורבת לעורכת רחל שזר וכיהנה בו כחברת מערכת. ציטטות מהתייחסויותיה לספרים פורסמו במודעות על הספרים. בשנות ה-70 כתבה ביקורות ספרים במאזנים. במהלך מלחמת העצמאות שירתה גורפיין כקצינת תרבות והסברה בצה"ל. לקראת סוף 1948 יצאה עם בעלה, עזריאל אוכמני, לשליחות מטעם משרד החוץ, לשגרירות ישראל בפולין. בשנת 1964 זכתה בפרס אוסישקין על ספרה "כוכבים מעל הגן". ב-1979 זכתה בפרס ראש הממשלה ליצירה. מכל התחומים בהם עסקה, ספרות הילדים שכתבה, סיפורים מחיי הקיבוץ, היה התחום המועדף גם עליה, וגם על קוראיה. גורפיין הייתה נשואה למשורר עזריאל אוכמני. היא נפטרה בקיבוץ עין שמר, בשנת 1983, בגיל 75. לילדים: ודי יוצא לעבודה, לילדים, מספורי עין שמר, ציורים יצחק פולקביץ, ספרית פועלים, 1944. החסידה הסקרנית, לילדים, ציורים אבי מרגלית, ספרית פועלים, 1972. הבאנו בוקר טוב, לילדים, ציורים שמואל כץ, מסדה, 1964. סמדז’ה בן הנגב בארץ הפלאות, צייר יחזקאל קמחי, ספרית פועלים, 1958. כוכבים מעל לגן, לילדים, רישומים אביטל גבר (גבע), ספרית פועלים, 1964. - כולל סממנים אוטוביוגרפיים מובהקים ספרי עיון ופרוזה: אבל הדברים היפים, מסות על ספרות עברית חדשה, ספרית פועלים, תל אביב, 1980. אל מלים ומעבר להן, שירים, משוררים, ספרים, מסדה, 1975. טעם של בחירה, מסות ספרותיות, ספרית פועלים, 1975. לאור הכתוב, סופרים ומשוררים בישראל, מסות, הקיבוץ המאוחד, 1972. לאור פנסים דולקים, ציורים יחזקאל קמחי, ספרית פועלים 1969. לעבר חוף עלום, מסות ורשימות, הקיבוץ המאוחד, 1981. עם שנים עם רגעים, ערך דוד הנגבי, ספרית פועלים, 1982. נעורים בשמש, רומן, צייר ועיטר יחזקאל קמחי, ספרית פועלים, 1954. כתריסר מאמרים שכתבה רבקה גורפיין בענייני ספרות וסופרים רשומים בקטלוג של בית הספרים. בין השאר היא עוסקת ביצירתם של: חיים גורי, יוכבד בת מרים, לאה גולדברג, נתן אגמון, ישראל אפרת, זרובבל גלעד, גיטל מישקובסקי ואחרים. הספרים של רבקה גורפיין, באתר "סימניה" רבקה גורפיין, ב"לקסיקון הספרות העברית החדשה" רבקה גורפיין, ב"לקסיקון הקשרים לספרות ישראלית" רשימת הפרסומים של רבקה גורפיין, בקטלוג הספרייה הלאומית אריאל הירשפלד, הם לבדם, באתר הארץ, 4 בדצמבר 2007 רבקה גורפיין, דף שער בספרייה הלאומית רבקה גורפיין, בלקסיקון הספרות העברית החדשה טורי ביקורת ספרים של גורפיין: רבקה גורפיין, חיים על חוף ים המוות, משמר, 14 באוגוסט 1944 רבקה גורפיין, אילן גדל בברוקלין, משמר, 7 בפברואר 1947 רבקה גורפיין, ספרים חברים, על המשמר, 27 בפברואר 1948 רבקה גורפיין, אדמה ללא צל, על המשמר, 30 במרץ 1951 רבקה גורפיין, זעקי ארץ אהובה, על המשמר, 4 ביולי 1952 לדמותו של שופמן, דבר, 12 בדצמבר 1937; המשך רבקה גורפיין, עם קריאת הנוצרי לשלום אש, דבר, 7 במאי 1943; המשך מן התוכן, משמר, 29 בספטמבר 1943 פגישה בהשרון, דבר, 12 בספטמבר 1978 בצל הדורות, דבר, 29 ביולי 1941 ממחוז הילדות, דבר, 23 בינואר 1940 מאזנים, דבר, 9 בספטמבר 1977 ע. אוכמני (שוורץ) נתמנה יועץ הצירות בפולין, על המשמר, 8 בספטמבר 1948 פרס אוסישקין הוענק למשורר א. גלבוע ולסופרת ר. גורפיין, דבר, 20 בספטמבר 1964 הוענקו פרסי יצירה לששה משוררים וסופרים, דבר, 22 ביולי 1979 גיטה אבינור, שנות נעורים והכרעה, מעריב, 22 במאי 1964